Χρήστος Μπασαγιάννης

Ο Χρήστος Μπασαγιάννης (1916 - 28 Ιανουαρίου 1998) ήταν Έλληνας δικηγόρος και πολιτικός.

Βιογραφικό
Γεννήθηκε στο Μεσολόγγι το 1916. Σπούδασε νομικά στην Αθήνα και άσκησε την δικηγορία.Πρόσωπα στο Προσκήνιο και Εκλογές '85, εκδόσεις «Ορίζων», σελίδα 266 Μέλος του ΕΑΜ επί Κατοχής, εκλέχθηκε δήμαρχος Μεσολογγίου το 1964 και παρέμεινε στην θέση αυτή ως το 1967, οπότε παύθηκε από την χούντα.Φάκελος Κύπρου, Τόμος Β΄, Τα Διαδικαστικά , σελ. 14 

Μεταπολιτευτικά δραστηριοποιήθηκε στο ΠΑΣΟΚ, με το οποίο εκλέχθηκε βουλευτής Αιτωλοακαρνανίας το 1981 και το 1985.http://www.hellenicparliament.gr/Vouleftes/Diatelesantes-Vouleftes-Apo-Ti-Metapolitefsi-Os-Simera/?MpId=093b52c3-fde4-4e73-8562-eaea61388680 Συμμετείχε στην επιτροπή για την αναθεώρηση του Συντάγματος το 1985 - 1986, ενώ ήταν και πρόεδρος της πολύκροτης επιτροπής για τον «Φάκελλο της Κύπρου» το 1986 - 1988. Στην επιτροπή αυτή κατέθεσαν, μεταξύ άλλων, και οι δικτάτορες Γεώργιος Παπαδόπουλος και Δημήτριος Ιωαννίδης, οι οποίοι μεταφέρθηκαν από τον Κορυδαλλό σιδηροδέσμιοι. Από το 2018, η Βουλή των Ελλήνων έχει αρχίσει να δημοσιεύει τα απόρρητα πρακτικά των συνεδριάσεων της Επιτροπής.Φάκελος Κύπρου: Στη δημοσιότητα ο 5ος και 6ος τόμος  Εφημ. Ναυτεμπορική

Απεβίωσε το 1998, σε ηλικία 82 ετών. Γιος του ήταν ο καθηγητής Εμπορικού Δικαίου του Παντείου Πανεπιστημίου Νάσος Μπασαγιάννης.Πέθανε ο Νάσος Μπασαγιάννης, 20-11-2015.

Παραπομπές

Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Αιτωλοακαρνανίας
Κατηγορία:Δήμαρχοι Μεσολογγίου